Document ID: 32006R1179

ΚΑΝΟΝΙΣΜΌΣ (ΕΚ) αριθ. 1179/2006 ΤΗΣ ΕΠΙΤΡΟΠΉΣ
της 1ης Αυγούστου 2006
που τροποποιεί τον κανονισμό (ΕΚ) αριθ. 1251/96 για το άνοιγμα και τον τρόπο διαχείρισης των δασμολογικών ποσοστώσεων στον τομέα του κρέατος πουλερικών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2777/75 του Συμβουλίου, της 29ης Οκτωβρίου 1975, περί κοινής οργανώσεως αγοράς στον τομέα του κρέατος πουλερικών (1), και ιδίως το άρθρο 3 παράγραφος 2 και το άρθρο 6 παράγραφος 1,
Εκτιμώντας τα ακόλουθα:
(1)
Ο κανονισμός (ΕΚ) αριθ. 1251/96 της Επιτροπής (2) προβλέπει το άνοιγμα και τον τρόπο διαχείρισης δασμολογικών ποσοστώσεων στον τομέα του κρέατος πουλερικών.
(2)
Η συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και των Ηνωμένων Πολιτειών της Αμερικής δυνάμει του άρθρου XXIV:6 και του άρθρου XXVIII της Γενικής Συμφωνίας Δασμών και Εμπορίου (ΓΣΔΕ) του 1994 (3), η οποία εγκρίθηκε με την απόφαση 2006/333/ΕΚ του Συμβουλίου (4), προβλέπει αύξηση των ετήσιων δασμολογικών ποσοστώσεων εισαγωγής κρέατος πουλερικών, erga omnes, κατά 49 τόνους για ορισμένα σφάγια κοτόπουλων, νωπά, διατηρημένα με απλή ψύξη ή κατεψυγμένα, κατά 4 070 τόνους για τεμάχια κοτόπουλων, νωπά, διατηρημένα με απλή ψύξη ή κατεψυγμένα, κατά 1 605 τόνους για τεμάχια πετεινών και κατά 201 τόνους για κρέατα από γάλους και γαλοπούλες, νωπά, διατηρημένα με απλή ψύξη ή κατεψυγμένα.
(3)
Η αύξηση της ποσόστωσης για τα τεμάχια πετεινών καθιστά πλέον περιττό το μέτρο που προβλέπεται στο άρθρο 2 δεύτερο εδάφιο του κανονισμού (ΕΚ) αριθ. 1251/96.
(4)
Ενόψει της πιθανής προσχώρησης της Βουλγαρίας και της Ρουμανίας στην Ευρωπαϊκή Ένωση, από την 1η Ιανουαρίου 2007, είναι σκόπιμο να προβλεφθεί διαφορετική περίοδος υποβολής αιτήσεων για πιστοποιητικά κατά το πρώτο τρίμηνο του έτους 2007.
(5)
Πρέπει να τροποποιηθεί αναλόγως ο κανονισμός (ΕΚ) αριθ. 1251/96.
(6)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης κρέατος πουλερικών και αυγών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 1251/96 τροποποιείται ως εξής:
1)
Στο άρθρο 2, το δεύτερο εδάφιο απαλείφεται.
2)
Στο άρθρο 5 παράγραφος 1, προστίθεται το ακόλουθο εδάφιο:
«Για την περίοδο από 1ης Ιανουαρίου έως 31 Μαρτίου 2007, οι αιτήσεις πιστοποιητικών υποβάλλονται κατά το πρώτο δεκαπενθήμερο του Ιανουαρίου του 2007.».
3)
Τα παραρτήματα αντικαθίστανται από το κείμενο του παραρτήματος του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
Εφαρμόζεται από την 1η Ιουλίου 2006.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 1 Αυγούστου 2006.

Labels: 3
17